Jemerson

Jemerson de Jesus Nascimento (sündinud 24. augustil 1992 Jeremoabos) on Brasiilia jalgpallur, kes mängib keskkaitsjana Brasiilia kõrgliiga klubis Atlético Mineiro.

Atlético Mineiros asus ta esmakordselt mängima 2012. aastal. Klubi põhimeeskonnas debüteeris ta 2013. aastal ning Brasiilia kõrgliigas oli tema esimeseks mänguks sama aasta 7. juulil toimunud kohtumine Criciúmaga. Esimesed kaks väravat lõi Jemerson Brasiilia kõrgliigas 17. mail 2015 mängus Fluminense vastu. Kokku lõi ta sel hooajal liigas neli väravat ja valiti liiga hooaja sümboolsesse koosseisu.

2016. aasta jaanuaris sõlmis Jemerson viieaastase lepingu Prantsusmaa kõrgliigaklubiga Monacoga. Hooajal 2016–17 tuli ta Monacoga Prantsusmaa meistriks.

2020. aasta novembris sõlmis ta lepingu Brasiilia kõrgliigaklubiga Corinthians."Jemerson assina com o Corinthians e inicia os treinamentos no CT Joaquim Grava". globoesporte.globo.com. 5.11.2020. Vaadatud 15.1.2021

2021. aasta oktoobris naasis ta Prantsusmaa kõrgliigasse, sõlmides kuni hooaja lõpuni lepingu FC Metziga.

2022. aasta juunis liitus ta taas Atlético Mineiroga.

Brasiilia jalgpallikoondises tegi Jemerson debüüdi 2017. aasta juunis sõprusmängus Austraalia vastu.

 Saavutused 
Atlético Mineiro
Copa Libertadores: 2013
Recopa Sudamericana: 2014
Copa do Brasil: 2014
Campeonato Mineiro: 2013, 2015, 2023, 2024
Monaco
Ligue 1: 2016–17

 Viited 

Kategooria:Brasiilia jalgpallurid
Kategooria:Clube Atlético Mineiro mängijad
Kategooria:Sport Club Corinthians Paulista mängijad
Kategooria:AS Monaco FC jalgpallurid
Kategooria:FC Metzi mängijad
Kategooria:Campeonato Brasileiro Série A mängijad
Kategooria:Ligue 1 mängijad
Kategooria:Sündinud 1992